
Desztináció menedzsment tevékenység Magyarországon és külföldön. Egy határon átnyúló TDM szervezet, mint lehetőség a Fertő-tó turizmusának fejlődésére

Rezümé
Szerző neve: Fegyver Dorottya III. évfolyam (végzés éve 2014.)
A dolgozat címe: Desztináció menedzsment tevékenység Magyarországon és külföldön. Egy határon átnyúló TDM szervezet, mint lehetőség a Fertő-tó turizmusának fejlődésére

Title: Destination management in Hungary and in other countries.A cross-border DMO as a possibility for development of tourism in Lake Fertő’s region
A Tudományos Diákköri Konferenciára készített dolgozatom az osztrák-magyar határterület turizmusáról, illetve a határ két oldalán lévő területek együttműködési lehetőségeiről szól. Fő kérdése, hogy megvalósítható-e együttműködés a Fertő-tó térségében, ha igen kik lehetnének az együttműködő partnerek, és a határ mindkét oldalán megvan-e a megfelelő szervezeti háttér, amely a terület turisztikai menedzsmentjéért felelős.

Számos külföldi példát láthatunk, melyet érdemes tanulmányozni annak érdekében, hogy a hazánkban most kialakulóban lévő TDM rendszer a lehető leghatásosabban szolgálni tudja hazánk idegenforgalmát. Külön örvendetes tény, hogy a rendszer viszonylagos újszerűsége ellenére is vannak már határon átnyúló kezdeményezések. Kérdés,hogy hogyan lehetne ezt megvalósítani nyugati szomszédunkkal Ausztriával, akikkel történelmünk során, hol szorosabban,hol pedig kevésbé szorosan,de mindig is volt kapcsolatunk.

A dolgozat szekunder kutatás alapján készült.



